Коми Республикаöс петкöдлысь Валерий Кюршин аддзысьлiс ПДМ войска Рытыв-Войвыв региональнöй командованиеса командующöйöс вежысь полковник Геннадий Марченкокöд

Сёрнитанторъяс пиысь öтиöн вöлi военнослужащöй Андрей Борилецлöн дзоньвидзалуныс, кодi öнi куйлö Военно-медицинскöй академия госпитальын сьöкыд операцияяс бöрын. Полковник Марченко висьталiс Валерий Кюршинлы сы йылысь, кыдзи бурдöдöны боецöс да туялöны сiйö помкаяссö, мый вöсна омöльтчис сылöн дзоньвидзалуныс. Геннадий Марченко пасйис, мый Андрей важ мозыс реанимацияын, боецлöн ас кылöм йылысь юöрсö сылы висьталöны быд лун.

ПДМ войскалöн командование ошкис В.Кюршинлысь водзмöстчöмсö сы йылысь, медым котыртны Коми Республикаса военнослужащöйяскöд, кодъяс служитöны Санкт-Петербургын да Ленинград обласьтын, аддзысьлöмъяс сы могысь, медым тöдмасьны службалöн условиеясöн, сетны зонъяслы отсöг, кутны йитöд юкöдувса командиръяскöд.